b"\n_START_ARTICLE_\nQualitat total\n_START_PARAGRAPH_\nLa qualitat total, altrament dita gesti\xc3\xb3 total de la qualitat (en angl\xc3\xa8s, Total Quality Management, TQM), Excel\xc2\xb7l\xc3\xa8ncia a la Gesti\xc3\xb3 o Excel\xc2\xb7l\xc3\xa8ncia Empresarial, \xc3\xa9s una activitat cient\xc3\xadfica, sistem\xc3\xa0tica i portada a terme per tota l'organitzaci\xc3\xb3 mitjan\xc3\xa7ant la qual l'empresa es deu als seus clients a trav\xc3\xa9s dels seus productes i serveis. Tot i que algunes persones poden tenir la temptaci\xc3\xb3 de pensar que es tracta d'un estat assolit, no \xc3\xa9s cap mena d'estat ni de nivell de qualitat sin\xc3\xb3 un procediment, una manera de fer i d'actuar en tot moment.\n_START_SECTION_\nModels de Qualitat Total\n_START_PARAGRAPH_\nExisteixen nombrosos model de qualitat total o excel\xc2\xb7l\xc3\xa8ncia, alguns d'ells s\xc3\xb3n parcials i no s'utilitzen, per\xc3\xb2 serveixen per a posar exemples te\xc3\xb2rics senzills als estudiants perqu\xc3\xa8 m\xc3\xa9s tard comprenguin m\xc3\xa9s f\xc3\xa0cilment d'altres m\xc3\xa9s complets i elaborats, que solen incloure la major part dels parcials."